[{"text_idx": "#000001", "text": "U\u0308hiskondlik eesma\u0308rk: Tagurpidi Lavka eesma\u0308rk on teha Eesti talunike ja va\u0308iketootjate toidukaup Eesti inimestele eelistatud ja ka\u0308ttesaadavaks valikuks. To\u0303sta linnainimese teadlikkust Eestimaise toidu pa\u0308ritolust ja tuua puhas toit linnainimesele la\u0308hemale. Toetada puhta talutoidu kasvatamist ja tootmist pakkudes va\u0308iketalunikele kauba eest o\u0303iglast tasu."}, {"text_idx": "#000002", "text": "Lahendus: Tagurpidi Lavka ostab va\u0308iketalunike ja -tootjate tooteid ja mu\u0308u\u0308b neid linnainimestele Tallinnas e-poest. Va\u0308a\u0308rtustades toidukauba keskkonnaso\u0303bralikkust, pu\u0308u\u0308ab Tagurpidi Lavka pidevalt leida vo\u0303imalusi nutikamaks tarbimiseks \u2013 taaskasutatakse osa pakenditest, eelistatakse mahedalt kasvatatud ja toodetud tooteid, jms."}, {"text_idx": "#000003", "text": "Saavutused: Tagurpidi Lavka tegevuse u\u0308ks peamisi va\u0308a\u0308rtuseid on maksta talunikele ja tootjatele nende toodete eest o\u0303iglast hinda. Tagurpidi Lavka ei kehtesta toidukaubale vo\u0303imalikult madalaid hindasid, millega tootjad peavad leppima. Hinnad kujunevad koosto\u0308o\u0308s tootjatega, arvestades tootja soove ning turu tasakaaluhindasid. Keskmine talukauba tellija on Tagurpidi Lavkast teinud kolme aasta (2011-2013) jooksul kokku 12,7 tellimust. Regulaarselt igakuiseid tellimusi on kolme aasta jooksul esitanud enam kui 120 tellijat. Tagurpidi Lavka suurendab talunike ja va\u0308iketootjate ligipa\u0308a\u0308su turule. 2013. aastal andis koosto\u0308o\u0308 Tagurpidi Lavkaga talunikule/va\u0308iketootjale keskmiselt 110 \u20ac eest kuus lisatulu (Allikas: Tagurpidi Lavka andmebaas). Sama aasta jooksul alustasid kaks talunikku toidukauba kasvatamist vastavalt eelnevale kokkuleppele Tagurpidi Lavkaga nende kauba turustamiseks."}, {"text_idx": "#000004", "text": "Ettevo\u0303tlustulu: Eesti talukauba ja va\u0308iketootjate toidukauba mu\u0308u\u0308mine e-poe kaudu."}]